**Benőcs József**

*(Eger,1892. szeptember 10-? )*

Római katolikus kántortanító és író volt. Bükkszéken kezdett tanítani, majd 14 évig Mezőnagymihályon működött. 1926-ban Szerencsre, 1930-ban Kisvárdára került.

Pedagógiai munkássága mellett novellákat, cikkeket, riportokat írt, amelyeket főként a miskolci lapok, de egyes fővárosi orgánumok is rendszeresen közöltek (Miskolci Napló, Magyar Jövő, Magyar Család, Pesti Hírlap, Magyarság stb.).

Önálló művei: Ismeretterjesztő előadások (két kötet, Eger, 1928, Miskolc, 1930) Vendégszereplés (színmű), Bp. 1936; Száz ünnepi és alkalmi beszéd, Bp. 1936.

Irodalom:

Az országos Gárdonyi Társaság Évkönyve, Bp. 1929.

Hunek: Nyíregyháza és Szabolcs vármegye községei. Bp., 1931.

/Katona Béla: Szabolcs-Szatmár-Bereg irodalmi topográfiája, II. Ajaktól Zsurkig Nyíregyháza : Jósa Múz. 1996./